《谢周拙翁惠万岁藤杖》
宋代·舒岳祥

周老手中杖，天封顶上藤。
战龙纷可解，斗虎死堪乘。
险路扶胜仆，深林肯伴僧。
山中行住坐，赖此好交朋。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。